**Примерни въпроси за изпита по данъчно и осигурително право - 2025**

Въпроси за 5 т.

Българско дружество, регистрирано по реда на ЗДДС, е закупило през Х23 г. нова сграда. През м.10.Х24 г. дружеството започва да отдава офиса под наем като облагаема доставка с 20 % ДДС. През Х35 г., когато офисът вече не е нова сграда, дружеството го продава. Какво е данъчното третиране на продажбата на имота?

а) освободена доставка;

б) доставчикът има право на избор дали доставката да е облагаема или освободена;

в) облагаема доставка;

г) третирането зависи от статута на получателя.

Въпроси за 10 т.

През Х25 г. от дружество е откраднат производствено оборудване, като кражбата не се дължи на непреодолима сила. Счетоводната балансова стойност на оборудването към момента на отписването му в резултат на кражбата е в размер на 10 000 лв., а данъчната му стойност към момента на отписването му от данъчния амортизационен план е 8 000 лв. Начислените счетоводни разходи за амортизация на оборудването за Х25 г. са 1 000 лв., а начислените данъчни амортизации са 600 лв. Кое от посочените преобразувания на счетоводния финансов резултат (СФР) при определянето на данъчния финансов резултат за Х25 г. е вярно:

а) увеличение на СФР със 21 000 лв.; намаление на СФР с 8 600 лв.;

б) увеличение на СФР с 11 000 лв.; намаление на СФР с 8 600 лв.;

в) увеличение на СФР с 11 000 лв.; намаление на СФР с 600 лв.;

г) увеличение на СФР с 1 000 лв.; намаление на СФР с 600 лв.